钦定古今图书集成/方舆汇编/边裔典/第053卷 > 三国
## 钦定古今图书集成/方舆汇编/边裔典/第053卷 > 三国

乌贪国，三国时属车师后部王。

按：《魏志注西戎传》云云。

汉

### 武帝 年始通使于卑陆

按《汉书武帝本纪》，不载。按《西域传》：“卑陆国，王治天
山东干当国，去长安八千六百八十里。户二百二十
七，口千三百八十七，胜兵四百二十二人。辅国侯、左
右将、左右都尉、左右译长各一人。西南至都护治所
千二百八十七里。卑陆后国，王治番渠类谷，去长
安八千七百一十里。户四百六十二，口千一百三十
七，胜”兵三百五十人。辅国侯、都尉、译长各一人，将二
人，东与郁立师、北与匈奴、西与劫国、南与车师接。